 Taliyaha Laanta Socdaalka Somaliland Gaashaanle Sare Maxamed Cali YuusufIna Cambaro, oo Wargeyska Geeska Afrika u waramaya ayaa sidoo kale waxa uu ka waramaya Tahriibayaal Itoobiyaana ah oo ay gacanta ku dhigeen, kuwaas oo isugu jiray Rag iyo Dumar doonayey inay ka tahriibaan Berbera, waxaanu yidhi Dhalinyarada reer Somaliland waa Dhalinyaro aad iyo aad u wanaagsan, oo marka waxa loo sheego si wanaagsan u qaata,waxaana dhab ah in Guddidii ka hortaga Tahriibka ee Madaxweynuhu Muddane Axmed Maxamed Maxamuud Siillaanyo, sameeyey inay qeyb libaax leh ka qaateen in si toos ah Dhalinyarada iyo Shacabka reer Somaliland ay fahmeen dhibka, khatarta, silica iyo rafaadka ka dambeeya Tahriibka, kuwaas oo wacyigelin aad u balaadhan ka sameeyey dhamaan Gobolada dalka oo dhan, anaguna waxa aanu gacanta ku soo dhignay Dhalinyaro badan oo doonayey inay tahriibaan iyo walibana kuwii doonayey inay tahriibayaan. 